b'\n_START_ARTICLE_\nMichael James Williams\n_START_SECTION_\n\xc5\xbdivljenje\n_START_PARAGRAPH_\nPrince Far I je odra\xc5\xa1\xc4\x8dal v \xc4\x8detrti Waterhouse v Kingstonu. Prvo pesem The Great Wooga Booga je posnel za Bunnyja Leeja. Kasneje je Prince Far I za\xc4\x8del delati kot uslu\xc5\xbebenec v Studiu One. Leta 1970 je prosil producenta Sira \xc2\xbbCoxsona\xc2\xab Dodda, \xc4\x8de lahko poskusi zapeti. Dodd je bil nad njegovim petjem navdu\xc5\xa1en in ga je imenoval King Cry Cry. S svojim drugim albumom Under Heavy Manners, ki ga je produciral Joe Gibbs, je Prince Far I opozoril nase._NEWLINE_Leta 1976 je ustanovil lastno zalo\xc5\xbebo Cry Tuff s podnaslovom Wisdom Man. V tem \xc4\x8dasu se ga je zaradi zna\xc4\x8dilnega petja oprijel vzdevek\xc2\xa0\xc2\xbbglas groma\xc2\xab\xc2\xa0(\xc2\xbbVoice of Thunder\xc2\xab)._NEWLINE_Nekaj \xc4\x8dasa je delal v Angliji, kjer je snemal za zalo\xc5\xbebo Hit Run Adriana Sherwooda._NEWLINE_Kakor je zapisal Steve Barker:\xc2\xa0\xc2\xbbPrince Far I, \xc4\x8dlovek, ki je obdaril vsak slog z modrostjo, pevec, ki je zatresel zidove mesta, pridigar, ki je pognal strah nepridipravom, skromen v vrtu in ponosen v mestu\xc2\xab\xc2\xa0je umrl na svojem domu med ropom \xc5\xa1e preden je dopolnil 40 let.'